Dankie, Linda. Buiten uitstekende verblyf het jy uitgehelp met nood handdoeke, heeltyd opgevolg om te hoor of alles in orde is. Gasvrou duisend! Ons kom weer. Ons het regtig tuis gevoel veral as jy in die sitkamer sit en uitkyk oor die see, die rustige branders hoor breek op die rotse, vrede.
Daar is nie woorde wat die uitsig kan beskryf nie. Jy raak met die geluid van die branders wat breek aan die slaap en drink koffie saam met die dolfyne in die oggend. Als was netjies, skoon en gerieflik. Linda was gasvry en warm.
Linda het ons baie tegemoet gekom deur ons pensioenaris-afslag te gee en ook om ons toe te laat om vroeër die dag in te gaan aangesien ons vlug vroeg die oggend was. Baie goeie gasvrou. Die plek is baie goed toegerus en die asemrowende uitsig wil jou net na die see laat staar. Ons het vreeslik baie walvisse gesien en die strand was ongelooflik. Dit was 'n baie aangename ses dae vakansie, baie dankie. Ek sou net graag my motor in die motorhuis wou trek. Dit dien tans as pakkamer en ons motors moet buite staan.
Ons verblyf was een van die plekke met die mooiste see uitsigte! Ons het 10 uit die 13 dae dolfyne gesien. Party dae so baie soos 25/30 bymekaar wat in die golwe gespeel het. Daar het ook elke dag 'n Knysna loerie vir ons kom kuier en 'n bokkie wat voor ons plek kom gras eet het. Die strand is stil, veilig en skoon en kon lekker met my dogtertjie van 14 maande in die golwe met laagwater speel. Ons was op een slag seker 7 mense maksimum op die strand. Ons het die stilte baie geniet. Linda was baie vriendelik en het ons tuis laat voel en ons op die laaste dag tegemoed gekom toe my dogtertjie baie moeilik was. Die enigste dingetjie was net dat die hoofslaapkamer mattras al bietjie deurgeslaap was. Maar alles anders het 200% daarvoor opgemaak. Het alreeds die plekkie verwys.
Dankie Linda vir jou vriendelike en hartlike verwelkoming. Die plek is uiters netjies, skoon en ruim. Ons het heerlik gerus en dit was stil en privaat. Die selfsorg-eenheid beskik oor alles en nog meer. Die winkelsentrum so 'n entjie verder beskik absoluut oor alles. Linda, jy is voorwaar bevoorreg om so 'n stukkie paradys te besit met die mooiste mooiste uitsig uit elke vertrek. Die strand is ongerep, pragtig en silwerskoon. As jy uitgerus wil terugkeer huistoe is hierdie beslis die plek vir jou. Ons sien jou definitief weer.
Wonderlike ligging reg by die see met die gedreun van branders wat jou wakker maak. Elke vertrek het die mooiste uitsig. Die woonstel is ruim en baie gerieflik en die strand is uitstekend vir kinders. Linda was baie behulpsaam en 'n baie goeie gasvrou. Ons sal enige tyd teruggaan sodra ons kan en ons kleinkinders gaan dan saam. Glengarriff is effe afgeleë maar ons het dit verkies. Die nodige winkels is binne gerieflike afstand en was nie 'n probleem nie. Baie rustig en het met 'n swaar hart opgepak.
Ons het die tydjie baie geniet. Die plekkie is fantasties geleë en ons sal graag weer wil gaan. Dankie vir alles!
Heerlike verblyf met al die geriewe wat jy nodig het. Heerlike strand met rotse, duine, lekker strand en lagoon. Baie vriendelike gasvrou wat seker maak jy is tevrede met alles. Kan nie wag om weer te gaan nie.
Linda verdien 'n veer in die hoed. Vriendelike diens en alles-op-die-plek en netjiese akkommodasie. Beveel die eenheid ten sterkste aan.
Gesellig, skoon met alles en nog meer wat nodig is vir 'n vakansie! Baie sentraal geleë vir besoeke aan mooi landskappe. Stapafstand vanaf strand en mooi uitsig oor see vanuit slaapkamer en sitkamer. (Die foto bedrieg nie!)
Dit is 'n wonderlike vakansieplek, veral vir 'n familie met kinders. Jy bly amper reg op die strand. Ons het elke dag dolfyne en walvisse gesien. Daar is lekker swem- en speelplek vir die kinders. Ons sal verseker weer gaan.
Ons sal beslis weer gaan. Dit is 'n klipgooi vanaf die strand en die kinders het hulle gate uitgeniet , skulpies opgetel , geswem en die sandduin aangedurf.nBaie dankie vir al julle vriendelikheid en behulpsaamheid. Die rustige omgewing is verseker 'n plus vir my. Die huis het alles gehad wat ons nodig gehad het. Baie dankie - Hoop ons kan julle gou weer besoek !